Deg tesleḍt i nexdem ɣef yeḍrisen-agi , nufa deg umawal ssemrasen ireṭṭalen i yudfen deg teqbaylit ur ten-semrasen ara akken ilaq. Ma yella d awalen imaynuten i d-ttawin seg umawal n tmaziɣt tatrart. Ma yella ur d-ufan ara deg-s, snulfuyen-d weḥed-sen acku ur sɛin ara amawal n yissalen.Nufa daɣen semrasen arwasen acku ineɣmasen tuget deg-sen ɣran s tutlayt “taɛrabt”, mi ara d suɣlen iḍrisen-nsen ṭṭafaren lebni n tefyar akken yella deg uḍris anaṣli.Annect-a yettruḥu-as lqaleb i teqbaylit, mi ara tesleḍ i uɣmis i d-qqaren ad tɛuddeḍ mači d taqbaylit i ttmeslayen.